$769,670 miljard (35ste)
$8 060 (128ste)
$266,238 miljard (47ste)
$2 788 (129ste)
Viëtnam is die mees oostelike land van Indo-China. Dit is in die ooste van Kambodja en Laos, in die suide van die Volksrepubliek China en in die weste van die Suid-Chinese See geleë. Daarbenewens deel Viëtnam in die Suid-Chinese See maritieme grense met Filippyne, Maleisië en Indonesië in die ooste een suide, asook Thailand in die Golf van Thailand in die weste. Viëtnam word geografies deur twee riviere gekenmerk: Die Rooirivier in die noorde wat in die Golf van Tonkin uitmond en die die Mekongrivier in die suide wat in die Suid-Chinese See vloei. In die sentrale dele oorheers 'n hoogland die landskap. Phu Quoc is die grootste eiland en is in die Golf van Thailand in die suidweste van Viëtnam geleë.
Die noordelike deel van Viëtnam was vir meer as een millennium deel van die Chinese Keiserryk, vanaf 111 v.C. tot 939 n.C. 'n Onafhanklike Viëtnamese staat is na die Viëtnamese oorwinning in die Slag van Bạch Đằng-rivier in 939 gestig. Verskeie opeenvolgende keiserlike dinasties het in Viëtnam floreer, toe die land geografies en polities binne-in Suidoos-Asië uitgebrei het, totdat die Indo-China-skiereiland in die middel van die 19de eeu deur Frankryk gekoloniseer is. Na 'n Japannese besetting in die 1940's het die Viëtnamese teen die Franse heerskap in die Eerste Indo-China-oorlog geveg. Op 2 September 1945 het president Hồ Chí Minh Viëtnam se onafhanklikheid onder die nuwe naam Demokratiese Republiek Viëtnam van Frankryk verklaar. In 1954 het die Viëtnamese die Franse in die Slag van Dien Bien Phu tussen Maart en Mei 1954 oorwin. Vervolgens is Viëtnam polities in twee mededingende state verdeel, Noord-Viëtnam (amptelik die Demokratiese Republiek Viëtnam, hoofstad Hanoi) en Suid-Viëtnam (amptelik die Republiek Viëtnam, hoofstad Saigon). Die konflik tussen die twee Viëtnamese state het vererger en tot die Viëtnamoorlog met die swaar gewapende inmenging van die Verenigde State aan die Suid-Viëtnamese kant tussen 1965 en 1973 gelei. Die oorlog het met die Noord-Viëtnamese oorwinning in 1975 geëindig. Vervolgens is Viëtnam onder 'n kommunistiese regering verenig, maar het arm en polities geïsoleer gebly. In 1986 het die Kommunistiese Party van Viëtnam (CPV) 'n reeks ekonomiese en politieke hervormings geloods wat tot Viëtnam se integrasie in die wêreldekonomie gelei het. Viëtnam sal na verwagting in 2020 'n Ontwikkelde land wees.
↑ (en) Robbers, Gerhard (30 Januarie 2007). Encyclopedia of world constitutions. Infobase Publishing. p. 1021. ISBN 978-0-8160-6078-8. Besoek op 14 Augustus 2014.
↑ (en) Vietnam – Geography. Index Mundi. 12 Julie 2011. Besoek op 14 Augustus 2014.
↑ (en) “World Population Prospects: The 2017 Revision”. United Nations Department of Economic and Social Affairs, Population Division. URL besoek op 6 Februarie 2019.
↑ 4,0 4,1 4,2 (en) “Vietnam”. Internasionale Monetêre Fonds: Oktober 2018. URL besoek op 6 Februarie 2019.
↑ (en) “2018 Human Development Report”. United Nations Development Programme: 2018. URL besoek op 6 Februarie 2019.
↑ (en) “Vietnam”. Wêreldbank. URL besoek op 6 Februarie 2019.
↑ (en) “Sosialistiese Republiek Viëtnam”. Travelsradiate.com. URL besoek op 14 Augustus 2014.
↑ (en) “Vietnam country profile”. BBC: 24 September 2018. URL besoek op 6 Februarie 2019.
Wikimedia Commons het meer media in die kategorie Viëtnam.
Ontsluit van "https://af.wikipedia.org/w/index.php?title=Viëtnam&oldid=1912757"
Last edited on 6 Februarie 2019, at 19:00